26-årige David Inman er blevet opsagt i Frederikshavn.

Når Frederikshavn White Hawks tirsdag aften tørner sammen med Rungsted Ishockey bliver det uden 26-prige David Inman. Han har mandag fået ophævet sin kontrakt med nordjyderne og er allerede videre i en ny klub. Udmeldingen kommer på White Hawks' hjemmeside og skilsmissen skulle være sket uden dramatik. Inman nåede at spille 27 kampe for Høgene, scorede to gange og lavede otte assists. Om klubben kan nå at hente en erstatning er dog uvist. - Det er noget, vi går og overvejer lige for øjeblikket. Mere kan jeg desværre ikke sige her til aften, lyder det mandag fra direktør Henrik Andersen til hockeyligaen.dk.